
Tulajdonosi hozzájáruló nyilatkozat
Alulírott Domonyi László Mihály polgármester kijelentem, hogy a Kiskőrösi Járási Hivatal Járási Földhivatalánál 1580. helyrajzi számon nyilvántartott, természetben 6200 Kiskőrös, Vasvári Pál u. 2. címen található ingatlan az általam képviselt Kiskőrös Város Önkormányzatának 1/1 arányú (kizárólagos) tulajdonát képezi.
Az általam képviselt  Kiskőrös Város Önkormányzata mint tulajdonos hozzájárul ahhoz, hogy a Kiskőrösi Bem Diáksport Egyesület a látvány-csapatsportok támogatásának adókedvezménye sporttelep felújítási program (továbbiakban: TAO program) keretében nyertes pályázat esetén a fent megnevezett ingatlanon sportfejlesztési tárgyi eszköz felújítást megvalósítson.
Kiskőrös Város Önkormányzata mint tulajdonos hozzájárul ahhoz, hogy a Kiskőrösi Bem Diáksport Egyesület a  megvalósuló felújítást legalább 5 éven keresztül a Magyar Labdarúgó Szövetség (a továbbiakba: MLSZ) által jóváhagyott sportfejlesztési programnak, a látvány-csapatsport támogatásra vonatkozó jogszabályoknak és az eredeti rendeltetésnek megfelelően használja és hasznosítsa. 
Amennyiben a felújítás építési engedély köteles tevékenység, Kiskőrös Város Önkormányzata mint tulajdonos hozzájárul ahhoz, hogy az ingatlanra a felújítás megvalósításától számított 5 év határozott időre az igénybe vett támogatás mértékéig jelzálogjog kerüljön bejegyzésre a Magyar Állam javára. Kötelezettséget vállalok arra, hogy a jelzálogjog ingatlan-nyilvántartási bejegyzése érdekében a Kiskőrösi Bem Diáksport Egyesülettel együttműködöm, a bejegyzéshez szükséges tulajdonosi nyilatkozatokat megteszem és a rendelkezésére bocsátom (nem releváns). 
Kijelentem, hogy fent nevezett ingatlanon harmadik személynek nem áll fenn olyan joga, amely akadályozná a Kiskőrösi Bem Diáksport Egyesületet abban, hogy a TAO szerint tárgyi eszköz felújítást megvalósítsa. Kötelezettséget vállalok arra, hogy az ingatlan tulajdonosaként ilyen jogot a felújítás megvalósítását követő 5 év határozott időtartam alatt a tulajdonos nem alapít.
A jelen nyilatkozatban foglaltak maradéktalanul megfelelnek az általam képviselt Kiskőrös Város Önkormányzatának, valamint a tárgybeli ingatlanra vonatkozó jogszabályok rendelkezéseinek.
Nyilatkozom továbbá, hogy jogosult vagyok Kiskőrös Város Önkormányzatának képviseletére és rendelkezem a jelen nyilatkozat megtételéhez szükséges felhatalmazással. 
Kelt: Kiskőrös, 2014. február 13.

